සේද මාවත වැටිල තියෙන්නේ මේ අසල මුහුදු ප්‍රදේශයෙන්.ඉතින් ඉස්සර කාලේ අරාබි වෙලෙන්දෝ මේ පැත්තට එන්න ලයිට් හවුස් එකක් විදියට මේ කුදිරමලේ භාවිතා කරලා තියනවා කියලයි දැනගන්න ලැබුනේ..අරාබි වෙලෙන්දෝ අශ්වයන් ගෙනත් ගොඩ බාලාතියෙන්නේ මේ ස්තානයේ කියලත් කියවෙනවා.කොහොම උනත් මේ ආශ්‍රිතව තිබුනු වරාය ප්‍රදේශයට නැව් වලට එන්න පාර හොයාගන්න අශ්වයෙක්ගේ ආකෘතියක් හදලා පහනක් භාවිතයෙන් ලයිට් හවුස් එකක් විදියට යොදාගෙන තියන්වා.තවමත් අශ්වයගේ ඒ කොටස් වල නටඹුන් මේ ප්‍රදේශයේ දකින්න ලැබෙනවා.තවත් සමහරු මෙතන තිබුනේ හින්දු දේවාලෙක නටඹුන් කියලත් කියනවා.කොහොමින් හරි ඒ දේවල් බලලා ඉවර වෙලා අපි අන්තිමට දහවල් දෙක විතර වෙනකොට පලුගහතුරෙයි බීච් එකට ලඟා උනා.විල්පත්තුඑන අයට මෙතනින් මුහුදේ නාන්නත් චාන්ස් එක තියනවා.වැඩිය මුහුද නම් ගැඹුරු නෑ.ඒත් මුහුදේ වැලි වගේම ගල් පරත් තියන බවක් දැනුනා.රලත් ටිකක් විතර සැරයි.